  Туспуктэм: Майя Бывальцева Майя Бывальцева 30-тӥ куарусёнэ Россиысь валтӥсь банклэн Волго-Вятской валтӥсь управлениысьтыз Удмурт Элькунъя Йӧскалык банкын – ёзэтын «День открытых дверей» (6+) ортчоз. Со сярысь ужъюртлэн пресс-службаез ивортӥз. Куноос понна туала кагаз коньдонлэсь зэмлыко луэмзэ эскеронъя мастер-класс, историяя но коньдон ужпумъёъся квиз, коньдонэз бергатон кышктыттэмлыкъя визьсынан, «Финансовый баттл» визьбур шудон радъялозы. Банк ужлэн историез но коньдонлэн вошъяськемез сярысь экскурсиосты ӟуч но удмурт кылъёсын ортчозы Озьы ик мошенничествоез алонъя лекциос, со пӧлын ляб адӟись муртъёс понна, чакламын. Бадӟым классын дышетсиксьёс но студентъёс понна Россилэн банкез сярысь лекция радъялозы. Вань лыктӥсьёс вкладъёс, картаос, счётъёс сярысь лециез кылзыны быгатозы. Ужрадэ пыриськон понна азьвыл ик гожтӥськыны кулэ. 14 аресозь пиналъёсты банке келяса мынӥсь бадӟымъёсын ӵош гинэ лэзёзы. Тегъёс: Удмуртия Йӧскалыкбанк Мерлык коньдон  